b'\n_START_ARTICLE_\nKontinentinis kongresas\n_START_SECTION_\nPirmasis Kontinentinis kongresas\n_START_PARAGRAPH_\nPirmasis Kontinentinis kongresas, kuris 1774 metais trumpam susirinko Filadelfijoje, susidar\xc4\x97 i\xc5\xa1 56 delegat\xc5\xb3. Kongresas buvo su\xc5\xa1auktas kaip atsakas \xc4\xaf Britanijos parlamento 1774 metais i\xc5\xa1leistus Prievartos \xc4\xafstatymus. Protestuodami delegatai paskelb\xc4\x97 Did\xc5\xbeiajai Britanijai ekonomin\xc4\xaf boikot\xc4\x85 ir peticija kreip\xc4\x97si \xc4\xaf Anglijos karali\xc5\xb3, kad b\xc5\xabt\xc5\xb3 atitaisytos skriaudos.\n_START_SECTION_\nAntrasis Kontinentinis kongresas\n_START_PARAGRAPH_\nIki 1775 met\xc5\xb3 gegu\xc5\xbe\xc4\x97s 10 dienos, kai buvo su\xc5\xa1auktas antrasis Kontinentinis kongresas, prasid\xc4\x97jo JAV nepriklausomyb\xc4\x97s karas. Nuosaiki\xc5\xb3 pa\xc5\xbei\xc5\xabr\xc5\xb3 delegatai vis dar tik\xc4\x97josi, kad kolonijos gal\xc4\x97t\xc5\xb3 susitaikyti su Did\xc5\xbei\xc4\x85ja Britanija, ta\xc4\x8diau jud\xc4\x97jimas u\xc5\xbe nepriklausomyb\xc4\x99 greitai \xc4\xafgijo tvirt\xc4\x85 pagrind\xc4\x85. Kongresas \xc4\xafk\xc5\xabr\xc4\x97 Kontinentin\xc4\x99 armij\xc4\x85, sukoordinavo karo veiksmus. 1776 met\xc5\xb3 liepos m\xc4\x97nes\xc4\xaf kongresas paskleb\xc4\x97 JAV nepriklausomyb\xc4\x99. Kongreso priimti Konfederacijos straipsniai, kurie buvo ratifikuoti 1781 metais, suk\xc5\xabr\xc4\x97 nauj\xc4\x85 vald\xc5\xbeios sistem\xc4\x85.\n_START_SECTION_\nTre\xc4\x8diasis Kontinentinis kongresas\n_START_PARAGRAPH_\nRatifikavus Konfederacijos straipsnius, kongresas \xc4\xafgavo nauj\xc4\x85 pavadinim\xc4\x85 - Konfederacijos kongresas, kuris dirbo nuo 1781 iki 1789 met\xc5\xb3. Konfederacijos kongresas pad\xc4\x97jo JAV \xc4\xafveikti paskutinius karo etapus, ta\xc4\x8diau taikos metu kongreso svarba suma\xc5\xbe\xc4\x97jo. Pagal Konfederacijos straipsnius, Konfederacijos kongresas tur\xc4\x97jo ma\xc5\xbeai galios priversti pavienes valstijas laikytis kongreso priimt\xc5\xb3 sprendim\xc5\xb3. I\xc5\xa1rinkti delegatai vis labiau atsisakin\xc4\x97jo dirbti \xc5\xa1iame kongrese. Politikai teik\xc4\x97 pirmenyb\xc4\x99 darbui valstij\xc5\xb3 vald\xc5\xbeioje, tad kongresui buvo sunku surinkti bals\xc5\xb3 kvorum\xc4\x85. Kai Konfederacijos straipsnius pakeit\xc4\x97 JAV konstitucija, Konfederacijos kongresas buvo pakeistas Jungtini\xc5\xb3 Valstij\xc5\xb3 kongresu.'